Kuluneen kevään ehdoton puheenaihe on ollut koronavirus ja sitä vastaan suojautuminen. Erilaisia, jopa keskenään ristiriitaisia ohjeita on tullut niin viranomaisilta kuin hallitukseltakin.



Ympäri maailmaa levinneen tuhoisan viruksen alkuperästä on liikkunut jos jonkinlaisia huhuja ja jopa salaliittoteorioita. Väitteille laboratoriossa kehitetystä viruksesta ei ole löytynyt vahvistusta, eli todennäköisimmältä vaikuttaa, että virus on siirtynyt lepakosta mahdollisesti toiseen eläimeen, joka on ostettu kiinalaiselta märkätorilta. Tietenkin on mahdollista, että itse virusta kantanut lepakkokin on joutunut kiinalaisperheen ruokapöytään.



